Id-Deċiżjoni tal-Kummissjoni
tat-13 ta’ Ottubru 2003
li temenda d-Deċiżjoni 97/232/KE in rigward tat-telfien mill-Groenlandja ta’ l-istatus tagħha illi hija uffiċjalment ħielsa mill-bruċellosi
(innotifikata bid-dokument numru K(2003) 3575)
(Test b’relevanza għaż-ŻEE)
(2003/736/KE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat id-Direttiva tal-Kunsill 72/462/KEE [1] tat-12 ta’ Diċembru 1972 dwar problemi ta’ sanità u spezzjonijiet veterinarji in konnessjoni ma’ l-importazzjoni ta’ bovini, ovini u mogħoż u majjal, laħam frisk u prodotti tal-laħam minn pajjiżi terzi, kif l-aħħar emendata bir-Regolament (KE) Nru 807/2003 [2], u b’ mod partikolari l-Artikolu 3(1) tiegħu,
Billi:
(1) id-Direttiva tal-Kunsill 91/68/KEE [3], kif l-aħħar emendata bir-Regolament (KE) Nru 806/2003 [4], tippreskrivi l-kondizzjonijiet li jirregolaw is-saħħa ta’ l-annimali fil-kummerċ intra-Komunitarju f’ovini u mogħoż.
(2) Id-DEĊIŻJONI TAL-KUMMISSJONI 97/232/KE [5], kif l-aħħar emendata bid- Deċiżjoni 2003/111/KE [6], telenka l-pajjiżi terzi li minhhom l-Istati Membri jistgħu jawtorizaw l-importazzjoni ta’ nagħaġ u mogħoż.
(3) il-Groenlandja ġiet rikonoxxuta li hija konformi mar-rekwiżiti stabbiliti f’punt II tal-Kapitolu 1 ta’ l-Anness A għad-Direttiva 91/68/KEE u għaldaqstant irrikonoxxuta bħala pajjiż terz li ssodisfat il-kriterji biex ikollha l-istatus uffiċjali li titqies bħala ħielsa mill-bruċellosi.
(4) Il-Groenlandja informat lill-Kummission bl-intenzjoni tagħha illi tieħu kampjuni kif każwali għall-Brucellosi melitensis fin-nagħaġ u fil-mogħoż.
(5) Il-Groenlandja għaldaqstant ma tikkonformax aktar mar-rekwiżiti stipulati fil-punt II(2) tal-Kapitolu 1 ta’ l-Anness A għad-Direttiva 91/68/KEE li tikkonċerna t-testijiet każwali. Għaldaqstant il-Groenlandja ma tissodisfax iżjed ir-rekwiżiti biex titqies uffiċjalment bħala ħielsa mill-bruċellosi.
(6) Id-Deċiżjoni 97/232/KE għadaqstant għandha tiġi emendata skond dan.
(7) Il-miżuri preskritti f’din id-Deċiżjoni huma skond l-opinjoni tal-Kumitat Permanenti dwar il-Katina Alimentarja u s-Saħħa ta’ l-Annimali,
ADDOTTAT DIN ID-DEĊIŻJONI:
Artikolu 1
Il-Parti 5 ta’ l-Anness għad-Deċiżjoni 97/232/KE hija mibdula mit-test fl-Anness għal din id- Deċiżjoni.
Artikolu 2
Din id- Deċiżjoni għandha tapplika mill-5 ta’ Novembru 2003.
Artikolu 3
Dan id-Deċiżjoni hija indirizzata lill-Istati Membri.
Magħmula fi Brussel, fit-13 ta’ Ottubru 2003.